smcproject/ml-wiki-sentences huggingface dataset:
എല്ലാ രാജ്യങ്ങളും കലുഷിതമാണ് , ഈ ദൂഷ്യങ്ങൾ പണത്തിന്റെ ഉപയോഗം മൂലമാണ് ഉണ്ടാകുന്നത് എന്ന ആശയത്തിൽ നിന്നുകൊണ്ടാണ് വീനസ് പ്രൊജക്ട് ആരംഭിച്ചത്.
പണത്തിനു ബദലായി ഫ്രെസ്കോ മുന്നോട്ടുവച്ചത് റിസോഴ്സ് ബേസ്ഡ് എക്കണോമി എന്ന ആശയമാണ്.
ഈ സമ്പ്രദായത്തിൽ, എല്ലാ റിസോഴ്സുകളെയും (വിഭവങ്ങളെയും) ഒരു 'കമ്പ്യൂട്ടർവൽകൃത സ്വയം പ്രേരിത' സമ്പ്രദായം വഴി നിയന്ത്രിക്കുക എന്ന ആശയമാണ് ഉൾക്കൊള്ളുന്നത്.
ഇത്  Cybernation എന്ന ആശയവുമായി സാമ്യത പുലർത്തുന്നു.
വിഭവ-അധിഷ്ടിത സാമ്പത്തിക നയം (Resource-based economy) അനുയോജ്യ യന്ത്രവൽകൃത നയം
Resource-based economy യിൽ വിഭവങ്ങളെ അവയുടെ ലഭ്യതയും സാങ്കേതികതയും ഉപയോഗിച്ച് ആവശ്യമുള്ള വസ്തുക്കളായും സേവനങ്ങളായും ഉപയോഗിക്കാം.
അവിടെ പണത്തിന്റെ ആവശ്യകത ഉണ്ടാകുന്നില്ല; സാധനങ്ങളും സേവനങ്ങളും ആവശ്യത്തിനനുസരിച്ച് കേന്ദ്രീകൃത കമ്പ്യൂട്ടർസിസ്റ്റങ്ങൾ വിഭവങ്ങളെ അവലംബിച്ച് എത്തിക്കും.
ഉപയോഗിച്ചു തീർന്നവ, ഉപയോഗ യോഗ്യമല്ലാതായവ മുതലായവയെ റീസൈക്കിൾ, റെഡ്യുസ്, അല്ലെങ്കിൽ റിയൂസ് ചെയ്ത് ഉപയോഗിക്കാം.
വിപണന സാമ്പത്തിക നയവുമായുള്ള ബന്ധം
വിഭവ ഉറവിടങ്ങളിൽ നിന്നും ഉൽപ്പന്നങ്ങളൂം സേവനങ്ങളൂം എത്തിക്കാൻ യന്ത്രങ്ങൾ തൊഴിലെടുക്കുന്നു.
ഡ്രൈവ്ത്രൂ മാതൃകകളിലോ കൊറിയർ രീതിയിലോ വിതരണം സാധ്യമാക്കപ്പെടുന്നു.
ഈ ഉപയോഗങ്ങൾക്കോ ഒന്നും തന്നെ യാതൊരു ചാർജ്ജും നൽകേണ്ടതില്ല.
ഇതിനൊക്കെ ചെലവാകുന്ന വില/മൂല്യം പ്രക്രിയയിൽ ഉപയോഗപ്പെടുന്ന ഊർജ്ജവും റിസോഴ്സും തന്നെയാണ്.
ഇതു തന്നെ യന്ത്രങ്ങളെ തനിയെ പ്രവർത്തിക്കാൻ സഹായിക്കും.
ഇതും കാണുക റിസോഴ്സ് ബേസ്ഡ് എക്കണോമി യുഗചേതന പ്രസ്ഥാനം അവലംബം
www.thevenusproject.com
വീപ്പിംഗ് വുമൺ
പാബ്ലോ പിക്കാസോ രചിച്ച ഒരു എണ്ണച്ചായ ചിത്രമാണ് ദ വീപ്പിംഗ് വുമൺ .
1937 ൽ ഫ്രാൻസിൽ വച്ചാണ് ഇതു വരച്ചത്.
ആ വർഷം പലപ്രാവശ്യം ഈ ചിത്രം  അദ്ദേഹം വരയ്ക്കുകയുണ്ടായി.
1937 ഒക്ടോബർ 26-നാണ് ഇത് വരച്ചു തുടങ്ങിയത്.
60 x 49 സെന്റീമീറ്റർ, 23 ⅝ x 19 ¼ ഇഞ്ച് ആണ് ഇതിന്റെ അളവ്.
1987 മുതൽ ലണ്ടനിൽ ടെറ്റ് മോഡേൺ ശേഖരത്തിലാണ് ഈ ചിത്രമുള്ളത്.
ഡോറാ മാർ
1936 മുതൽ 1944 വരെ പിക്കാസോയുടെ പ്രണയിനിയായിരുന്നു ഡോറാ മാർ .
തീവ്ര പ്രണയത്തിനിടെ പിക്കാസോ അവരെ പല പോസുകളിൽ വരച്ചു.
യഥാതഥ ചിത്രങ്ങളും  ഉപദ്രവിക്കുന്ന രൂപത്തിലുള്ളവയും ഭീഷണിപ്പെടുത്തുന്ന രൂപത്തിലുള്ളവയും ഉണ്ടായിരുന്നു.
പിക്കാസോ ഇങ്ങനെ വിശദീകരിച്ചു:
"എന്നെ സംബന്ധിച്ചിടത്തോളം അവൾ കരയുന്ന സ്ത്രീയാണ്. വർഷങ്ങളായി ഞാൻ അവളെ പീഡിപ്പിക്കപ്പെട്ട രൂപങ്ങളിൽ ചിത്രീകരിച്ചു, സന്തോഷത്താലോ സാഡിസത്താലോ അല്ല. എനിക്കു തോന്നുന്നതു പോലെ ഒരു കാഴ്ചപ്പാട് ഞാൻ അനുസരിക്കുന്നു. അത് ആഴത്തിലുള്ള യാഥാർഥ്യമാണ്, ഉപരിപ്ലവമായ ഒന്നല്ല. "
" ഡോറ, എന്നെ സംബന്ധിച്ചിടത്തോളം എപ്പോഴും കരയുന്ന ഒരു സ്ത്രീയായിരുന്നു. സ്ത്രീകൾ എല്ലായ്പ്പോഴും ദുരിതം പേറുന്ന യന്ത്രങ്ങളാണ്. "
അവലംബം പുറംകണ്ണികൾ The Weeping Woman at the Tate Gallery Archived 2012-02-03 at the Wayback Machine .
വീര നാരായണ ക്ഷേത്രം, ബെലവാടി ഇംഗ്ലീഷ് വിലാസം https://ml.wikipedia.org/wiki/Veera_Narayana_Temple,_Belavadi A profile of Veera Narayana temple at Belavadi
കർണാടകയിലെ ചിക്കമഗളൂരു ജില്ലയിലെ ബെലവാടിയിലാണ് വീര നാരായണ ക്ഷേത്രം സ്ഥിതി ചെയ്യുന്നത് ഹൊയ്‌സാല സാമ്രാജ്യ കാലഘട്ടത്തിലാണ് ഈ ക്ഷേത്രം നിർമ്മിക്കപ്പെട്ടത്.
വാസ്തുവിദ്യയ്ക്ക് പേരുകേട്ട ഈ ക്ഷേത്രം സോപ്പ്സ്റ്റോൺ കൊണ്ടാണ് നിർമ്മിച്ചിരിക്കുന്നത്.
പാണ്ഡവ രാജകുമാരൻ ഭീമൻ ബാകാസുരൻ എന്ന രാക്ഷസനെ വധിച്ച് ഗ്രാമത്തെയും അവിടത്തെ ജനങ്ങളെയും സംരക്ഷിച്ചതായി മഹാഭാരതത്തിൽ പരാമർശിച്ച എകചക്രനഗരമെന്ന ഐതിഹാസിക സ്ഥലമാണ് ബെലവാടിയെന്ന് പറയപ്പെടുന്നു.
ചിക്മഗളൂർ-ജാവഗൽ ഹൈവേയിൽ ചിക്മഗളൂരു പട്ടണത്തിന് 29 കിലോമീറ്റർ തെക്കുകിഴക്കാണ് ബെലവാടി സ്ഥിതിചെയ്യുന്നത്.
പ്രശസ്ത ക്ഷേത്രനഗരങ്ങളായ ബേലൂരിൽ നിന്നും ഹലേബിഡുവിൽ നിന്നും അൽപ്പം അകലെയായാണ് ഇതിന്റെ സ്ഥാനം.
ഇതൊരു വൈഷ്ണവ ക്ഷേത്രമാണ്, വിവിധ രൂപങ്ങളിലാണെങ്കിലും മൂന്ന് ആരാധനാലയങ്ങളിലും ഹിന്ദുദേവനായ വിഷ്ണുവിന്റെ ചിത്രങ്ങളുണ്ട്.
മധ്യ ശ്രീകോവിലിൽ നാല് കൈകളുള്ളതും  ഉയരമുള്ളതുമായ നാരായണ പ്രതിമയുണ്ട്.
ഹൊയ്‌സാല കലയുടെ ഏറ്റവും മികച്ച ഉദാഹരണങ്ങൾ ഇവിടെക്കാണാം.
തെക്കൻ ശ്രീകോവിലിൽ ഒരു ഗരുഡ പീഠം ഉൾപ്പെടെ ഒരു പുല്ലാങ്കുഴൽ വായിക്കുന്ന കൃഷ്ണദേവന്റെ ചിത്രവും വടക്കൻ ശ്രീകോവിലിൽ യോഗസംഗമത്തിൽ ഇരിക്കുന്ന യോഗരസിംഹന്റെ ചിത്രവുമുണ്ട്.
ത്രികുട്ടയുടെ ശൈലിയിൽ മൂന്ന് ഗോപുരങ്ങളോടുകൂടിയതും വിശാലവുമായി ഈ ക്ഷേത്രം 1200 C.E. യിൽ ഹൊയ്‌സാല സാമ്രാജ്യത്തിലെ രാജാവ് വീര ബല്ലാല രണ്ടാമനാണ് പണികഴിപ്പിച്ചത്.
ക്ഷേത്ര വാസ്തുവിദ്യ സവിശേഷമാണ്, രണ്ട് ആരാധനാലയങ്ങൾ പരസ്പരം അഭിമുഖീകരിക്കുന്നതും വിശാലവുമായ തുറന്ന മണ്ഡപത്തിന്റെ ഇരുവശത്തും മുപ്പത്തിയേഴ് കടൽത്തീരങ്ങളുണ്ട്.
ക്ഷേത്ര സമുച്ചയത്തിൽ 2 അടച്ച മണ്ഡപങ്ങൾ, 9 ബേകൾ, ഒരു കേന്ദ്ര ശ്രീകോവിൽ എന്നിവയുണ്ട്.
മൂന്നാമത്തെ ശ്രീകോവിലിന്റെ അകത്തെ മതിലുകൾ സമതലമാണെങ്കിലും അവയുടെ മേൽക്കൂര നന്നായി അലങ്കരിച്ചിരിക്കുന്നു.
വീര പീറ്റേർസ് ഇംഗ്ലീഷ് വിലാസം https://ml.wikipedia.org/wiki/Mildred_Vera_Peters
മൈൽട്രെഡ് വീര പീറ്റേർസ് (28 ഏപ്രിൽ1911 – 1 ഒക്ടോംബർ1993) കനേഡിയൻ അർബുദരോഗവിദഗ്ദ്ധയും വൈദ്യശാസ്ത്ര സൂക്ഷ്മാന്വാഷകയുമായിരുന്നു.
1934-ൽ ടൊറൊൻടോ സർവ്വകലാശാലയിൽ നിന്നും മെഡിക്കൽ ബിരുദം നേടുകയും 1950-ൽ ഭേദമാകില്ലയെന്ന് കരുതിയിരുന്ന ഹോഡ്കിൻസ് ഡിസീസ് ഉയർന്ന അളവിൽ റേഡിയേഷൻ നൽകുന്നതിലൂടെ ഭേദമാക്കാൻ കഴിയുമെന്ന് ആദ്യമായി പേപ്പർ പ്രസിദ്ധീകരിക്കുകയുണ്ടായി.
തുടർന്ന് സ്തനാർബുദത്തിൽ റേഡിയേഷൻ ചികിത്സയുടെ പങ്കിനെക്കുറിച്ചുള്ള പഠനം തുടങ്ങി.
സ്തനാർബുദ സർജറിയിൽ റേഡിയേഷൻ ചികിത്സ കൂടി നൽകുന്നതിലുള്ള അവരുടെ ഗവേഷണം സ്തനാർബുദം ബാധിച്ച മിക്കസ്ത്രീകളും ജീവിക്കാൻ കാരണമായി.
വൈദ്യശാസ്ത്രരംഗത്ത് അവർ നൽകിയ സംഭാവനകൾ കണക്കിലെടുത്ത് 1975-ൽ യോർക്ക് സർവ്വകലാശാലയും , 1983-ൽ ക്വീൻസ് സർവ്വകലാശാലയും അവർക്ക് രണ്ട് ഡോക്ടറേറ്റ് ബിരുദങ്ങൾ നൽകുകയുണ്ടായി.
1979-ൽ തെറാപ്യൂട്ടിക് റേഡിയോളജിയിലും ഓൻകോളജിയിലും അമേരിക്കൻ സൊസൈറ്റിയുടെ ഗോൾഡ് മെഡൽ ലഭിക്കുകയുണ്ടായി.1975-ൽ വീര പീറ്റേർസ് ഓർഡർ ഓഫ് കാനഡ യുടെ അംഗമാകുകയും 1977-ൽ അതിന്റെ ഓഫീസർ ആകുകയും ചെയ്തു.
2010-ൽ അവരുടെ മരണാനന്തരം കനേഡിയൻ മെഡിക്കൽ ഹാൾ ഓഫ് ഫേം -ൽ വീര പീറ്റേർസിനെ ബഹുമാനിക്കപ്പെടുകയുമുണ്ടായി.
വീനസ് ഒവ് വിലെൻഡോഫ് ഇംഗ്ലീഷ് വിലാസം https://ml.wikipedia.org/wiki/Venus_of_Willendorf Venus of Willendorf
ക്രിസ്തുവിനും 25000 മുതൽ 28000 വർഷം മുമ്പ് സൃഷ്ടിക്കപ്പെട്ടതായി കരുതപ്പെടുന്ന ഒരു ചെറു പ്രതിമയാണ് വീനസ് ഒവ് വിലെൻഡോഫ് അല്ലെങ്കിൽ വുമൺ ഒവ് വിലെൻഡോഫ് .
ഓസ്ട്രിയയിലെ വിലെൻഡോഫ് പട്ടണത്തിനടുത്തുള്ള ഒരു ഗ്രാമത്തിൽ ഉൽഖനനം നടത്തുന്നതിനിടെയാണ് ഇത് കണ്ടെത്തിയത്.
ഇപ്പോൾ ഇത് വിയന്നയിലെ നാച്ചുറൽ ഹിസ്റ്ററി മ്യൂസിയത്തിലാണ് സൂക്ഷിച്ചിരിക്കുന്നത്.
4.25 ഇഞ്ച് ഉയരമുണ്ട്.
ഈ പ്രദേശത്ത് കാണാത്ത ഔഎലൈറ്റ് ചുണ്ണാമ്പ് പാറയിലാണ് ഇത് കൊത്തിയെടുത്തിരിക്കുന്നത്.
ഔക്കെ എന്ന പ്രകൃതിദത്തചായവും ഉപയോഗിച്ചിട്ടുണ്ട്.
പ്രാചീനചരിത്രകാലത്ത് നിർമ്മിക്കപ്പെട്ടതായി കരുതപ്പെടുന്ന സ്ത്രീരൂപങ്ങളെയാണ് വീനസ് പ്രതിമകൾ എന്ന് കൂട്ടായി വിശേഷിപ്പിക്കാറുള്ളത്.
വിലെൻഡോർ എന്ന സ്ഥലത്ത് നിന്ന് ലഭിച്ചതുകൊണ്ടാണ് ഈ പ്രതിമയ്ക്ക് ആ പേരു ലഭിച്ചത്.
വീനസ് വില്യംസ് ഇംഗ്ലീഷ് വിലാസം https://ml.wikipedia.org/wiki/Venus_Williams
ഒരു അമേരിക്കൻ പ്രൊഫഷണൽ ടെന്നിസ് കളിക്കാരിയാണ് വീനസ് എബണി സ്റ്റാർ വില്യംസ് .
മുൻ എറ്റിപി ഒന്നാം നമ്പർ താരമണിവർ.
7 സിംഗിൾസും 7 ഡബിൾസും 2 മിക്സഡ് ഡബിൾസും ഉൾപ്പെടെ 16 ഗ്രാൻഡ്സ്ലാം കിരീടങ്ങൾ നേടിയിട്ടുണ്ട്.
ഒളിമ്പിക്സിൽ ഏറ്റവുമധികം സ്വർണമെഡലുകൾ  നേടിയ ടെന്നിസ് താരം (പുരുഷന്മാരും സ്ത്രീകളും ഉൾപ്പെടെ) വീനസാണ്.
സിംഗിൾസിൽ ഒന്നും വനിതകളുടെ ഡബിൾസിൽ രണ്ടുമായി മൂന്ന് സ്വർണ മെഡലുകളാണ് ഒളിമ്പിക്സിൽ ഇവരുടെ സമ്പാദ്യം.
ഇപ്പോഴത്തെ ലോക ഒന്നാം നമ്പറായ സെറീന വില്യംസിന്റെ മൂത്ത സഹോദരിയാണ് വീനസ്.
വിക്ടോറിയ ബെക്കാം
ഒരു ബ്രിട്ടീഷ് ഗായികയും ബിസിനസ്സ്കാരിയും ഫാഷൻ ഡിസൈനറും മോഡലുമാണ് വിക്ടോറിയ കരോലിന ബെക്കാം , OBE OBE (ജനനം 17 ഏപ്രിൽ 1974) .1990 ന്റെ അവസാനത്തിൽ സ്പൈസ് ഗേൾസ് എന്ന വനിതാ സംഗീത സംഘത്തിലൂടെയാണ് ബെക്കാം പ്രശസ്തിയിലെത്തിയത്.
ഇംഗ്ലീഷ് ഫുട്ബോൾ താരം ഡേവിഡ് ബെക്കാം ഭർത്താവാണ്.
ഇവർക്ക് നാലു മക്കളുണ്ട്.
2015 വരെ ഇവരുടെ രണ്ടു പേരുടെയും ആകെ വരുമാനം 50.8 കോടി പൗണ്ടാണ്.
വിക്ടോറിയ രാജ്ഞിയുടെ വജ്രകിരീടം ഇംഗ്ലീഷ് വിലാസം https://ml.wikipedia.org/wiki/Small_diamond_crown_of_Queen_Victoria വജ്രകിരീടം ധരിച്ചിരിക്കുന്ന വിക്ടോറിയ രാജ്ഞി
വിക്ടോറിയ രാജ്ഞിക്കുവേണ്ടി 1870ൽ നിർമ്മിക്കപ്പെട്ട ഒരു ചെറിയ വജ്രകിരീടമാണിത്.
ഇംഗ്ലീഷിൽ ഇതിനെ Small diamond crown of Queen Victoria (വിക്ടോറിയ രാജ്ഞിയുടെ ചെറിയ വജ്രകിരീടം) എന്നാണ് വിശേഷിപ്പിക്കുന്നത്.
വിക്ടോറിയ രാജ്ഞിയോളം തന്നെ പ്രശസ്തമാണ് ഈ കിരീടവും .
1861-ൽ തന്റെ പതിയായിരുന്ന ആൽബർട് രാജകുമാരന്റെ നിര്യാണത്തെ തുടർന്ന് വിക്ടോറിയ പൊതുപരിപാടികളിൽ നിന്നും വിട്ടുനിന്നു.
1901-ൽ മരിക്കുന്നതുവരെ വിധവയുടെ വസ്ത്രമാണ് വിക്ടോറിയ ധരിച്ചിരുന്നത്.
എന്നാൽ 1870ൽ ഭരണകൂടത്തിന്റെ സമ്മർദ്ദത്തിനു വഴങ്ങി 1870-ൽ വിക്ടോറിയ ബ്രിട്ടീഷ് സാമ്രാജ്യത്തിന്റെ രാജ്ഞിയായി അധികാരത്തിലെത്തി.
പക്ഷെ രാജകീയ കിരീടം ധരിക്കുവാൻ രാജ്ഞി തയ്യാറായില്ല.
കിരീടം വളരെ ഭാരമുള്ളതായിരുന്നുവെന്നതാണ് ഒരു കാരണം.
തന്റെ വിധവാ വസ്ത്രത്തോട് അനുയോജിക്കുന്നതായിരുന്നില്ല രാജകീയ കിരീടം എന്നത് മറ്റൊരു കാരണം.
അതിനാൽ രാജ്ഞി പുതിയൊരു ചെറിയ കിരീടം നിർമ്മിക്കാൻ ആവശ്യപ്പെട്ടു.
ഇങ്ങനെയാണ് പിന്നീട് ലോകപ്രശസ്തമായ 'വിക്ടോറിയാ രാജ്ഞിയുടെ കിരീടം' പിറക്കുന്നത്.
ബ്രിട്ടീഷ് കിരീടങ്ങളുടെ അംഗീകൃതമായ ആകൃതിയിൽ തന്നെയാണ് ഈ കിരീടവും  രൂപകല്പന ചെയ്തത്.
നാലു അർദ്ധചാപങ്ങൾ ഒരു ചെറിയ ഗോളത്തിൽ ഒന്നുചേരുകയും അതിൻ മുകളിൽ രാജകീയ കുരിശടയാളവും ചേർന്നതാണ് കിരീടം.
9സെ.
മി വ്യാസവും 10സെ.
മി ഉയരവും മാത്രമേ ഈ കിരീടത്തിനുണ്ടായിരുന്നുള്ളൂ.
ഈ ചെറിയ വലിപ്പം കാരണം മറ്റു കിരീടങ്ങളെ പോലെ കിരീടത്തിനകത്തെ തുണികൊണ്ടുള്ള ആവരണം ഇതിനുണ്ടായിരുന്നില്ല.
ആർ ആന്റ്റ് എസ് ഗരാഡ് ആന്റ്റ് കമ്പനി( R S Garrard Company) എന്ന സ്ഥാപനത്തിനായിരുന്നു ഈ കിരീടത്തിന്റെ നിർമ്മാണചുമതല.
അമൂല്യവസ്‌തു വജ്രം
വെള്ളികൊണ്ടാണ് കിരീടം പണിതീർത്തിരിക്കുന്നത്.
1187 വജ്രങ്ങൾ ഇതിന്റെ നിർമ്മാണത്തിനുപയോഗിച്ചിട്ടുണ്ട്.
രാജ്ഞിയുടെ കണ്‌ഠാഭരണത്തിൽ നിന്നാണ് ഇതിനാവശ്യമായ വജ്രങ്ങൾ എടുത്തത്.
വിധവാ വസ്ത്രത്തോട് യോജിക്കാത്തതിനാൽ വർണ്ണ കല്ലുകൾ കിരീടത്തിൽ ഉപയോഗിച്ചില്ല.
1871 ഫെബ്രുവരി 9-ന് വെസ്റ്റ്മിനിസ്റ്റർ കൊട്ടാരത്തിൽ പാർലമെന്റ് കൂടിയപ്പോഴാണ് രാജ്ഞി ആദ്യമായി ഈ കിരീടം ധരിക്കുന്നത്.
തന്റെ ശിരോവസ്ത്രത്തിനു മുകളിലായാണ് രാജ്ഞി ഈ ചെറിയ കിരീടം ധരിച്ചിരുനത്.
പിന്നീടങ്ങോട്ട് കിരീടം അനിവാര്യമായ എല്ലാ പൊതുപരിപാടികളിലും രാജ്ഞി ഈ കിരീടമാണ് ഉപയോഗിച്ചത്.
വിക്ടോറിയയുടെ കാലശേഷം
നിയമപരമായി ഈ കിരീടം രാജ്ഞിയുടെ വ്യക്തിപരമായ സ്വത്തായിരുന്നു.
ബ്രിട്ടീഷ് രാജാക്കന്മാരുടെ വിഭൂഷണ ഗണത്തിൽ ഇത് ഉൾപ്പെട്ടിരുന്നില്ല.
എന്നാൽ തന്റെ വിൽപത്രത്തിൽ രാജ്ഞി ഈ കിരീടത്തെ കൊട്ടാരത്തിന്റെ പൊതുസ്വത്തായി എഴുതിവെച്ചു.
എഡ്വേർഡ് ഏഴാമന്റെ പത്നിയായിരുന്ന ഡെന്മാർകിലെ അലക്സാൻഡ്ര രാജ്ഞിയും, അവർക്കുശേഷം ടെക്കിലെ മേരി രാജ്ഞിയും ഈ കിരീടം ധരിക്കുകയുണ്ടായി.
പിന്നീടുവന്ന എലിസബത്ത് ബോൺസ് ലെയോൺ വിക്ടോറിയാരാജ്ഞിയുടെ കിരീടം ധരിക്കേണ്ട എന്ന് തീരുമാനിച്ചു.
അവർ ഈ കിരീടം ലണ്ടൻ ഗോപുരത്തിലേക്ക് സമർപ്പിച്ചു.
ഇന്നും ഒരു പ്രദർശനവസ്തുവായി ഈ കിരീടം അവിടെ തുടരുന്നു അവലംബം പുറത്തേക്കുള്ള കണ്ണികൾ വിക്ടോറിയാ രാജ്ഞിയുടെ കിരീടം കാണുവാൻ ഇവിടെ അമർത്തുക ബ്രിട്ടീഷ് രാജവംശത്തിന്റെ ഔദ്യോഗിക വെബ്സൈറ്റ്
വിക്ടോറിയ ലാന്റ് വിക്ടോറിയ ഭൂമിയുടെ ഭൂപടം.
കിഴക്കൻ അന്റാർട്ടിക്കയിലെ ഒരു പ്രദേശമാണ് വിക്ടോറിയ ലാന്റ് , ഇത് റോസ് കടലിന്റെയും റോസ് ഐസ് ഷെൽഫിന്റെയും പടിഞ്ഞാറ് ഭാഗത്തായി സ്ഥിതിചെയ്യുന്നു.
തെക്കോട്ട് ഏകദേശം 70°30'S മുതൽ 78°00'S വരെയും പടിഞ്ഞാറോട്ട് റോസ് കടലിൽ നിന്ന് അന്റാർട്ടിക്ക് പീഠഭൂമിയുടെ അരികിലേക്കും ഈ പ്രദേശം വ്യാപിച്ചുകിടക്കുന്നു.
1841 ജനുവരിയിൽ ക്യാപ്റ്റൻ ജെയിംസ് ക്ലാർക്ക് റോസ് ആണ് ഈ പ്രദേശം കണ്ടെത്തിയത്.
വിക്ടോറിയ രാജ്ഞിയുടെ പേരിലാണ് ഇത് അറിയപ്പെടുന്നത്.
മിന്ന ബ്ലഫ് പാറക്കെട്ടുകൾ പലപ്പോഴും വിക്ടോറിയ ലാൻഡിന്റെ തെക്കേ അറ്റത്തുള്ള പോയിന്റായി കണക്കാക്കപ്പെടുന്നു,
ട്രാൻസാന്റാർട്ടിക്ക് പർവതനിരകളും മക്മുർഡോ ഡ്രൈ വാലികളും ( വടക്കൻ കാൽനടയിലെ മൗണ്ട് അബോട്ട് ആണ് ഏറ്റവും ഉയർന്ന സ്ഥലം), ലാബിരിന്ത് എന്നറിയപ്പെടുന്ന പരന്ന പ്രദേശങ്ങളും വിക്ടോറിയ ലാന്റിൽ ഉൾപ്പെടുന്നു.
9,000 അടി ഉയരമുള്ള മൗണ്ട് മെൽബൺ വിക്ടോറിയ ലാൻഡിലെ ഒരു സജീവ അഗ്നിപർവ്വതമാണ്.
ജെയിംസ് ക്ലാർക്ക് റോസും ഡഗ്ലസ് മൗസണും ആണ് വിക്ടോറിയ ലാൻഡിന്റെ ആദ്യകാല പര്യവേഷണം നടത്തിയത്.
1979-ൽ, ശാസ്ത്രജ്ഞർ അന്റാർട്ടിക്കയിൽ 309 ഉൽക്കാശിലകളുടെ ഒരു കൂട്ടം കണ്ടെത്തി, അവയിൽ ചിലത് വിക്ടോറിയ ലാൻഡിലെ അലൻ കുന്നുകൾക്ക് സമീപത്താണ് കണ്ടെത്തിയത്.
സൗരയൂഥത്തിന്റെ പിറവിയിൽ രൂപം കൊണ്ടു എന്ന് ശാസ്ത്രജ്ഞർ വിശ്വസിക്കുന്ന ഈ ഉൽക്കാശിലകൾക്ക് അതിനുശേഷം വലിയ രൂപമാറ്റങ്ങളൊന്നും സംഭവിച്ചിട്ടില്ല.
1981-ൽ വിക്ടോറിയ ലാൻഡിൽ കണ്ടെത്തിയ ലൈക്കണുകൾ നാസയുടെ ശ്രദ്ധ ആകർഷിച്ചു.
ന്യൂ ഹാംഷെയർ സർവകലാശാലയിലെ ഗ്ലേഷ്യോളജിസ്റ്റ് ഡോ. ജോർജ്ജ് ഡെന്റൺ, അന്റാർട്ടിക്കയിലെ ഏറ്റവും ഉയരം കൂടിയ പർവതനിരകളിൽ ഒന്നായ മൗണ്ട് ലിസ്റ്ററിൽ സൂക്ഷ്മാണുക്കളെ കണ്ടെത്തി; ലൈക്കണുകൾ വളരുന്ന അതേ തരത്തിലുള്ള മണൽക്കല്ലാണ് ഇവിടെയുള്ളത്.
2017-ൽ, വിക്ടോറിയ ലാൻഡിലെ കേപ് അഡാരെയിലെ സംരക്ഷകർ, ബ്രിട്ടീഷ് പര്യവേക്ഷകനായ റോബർട്ട് ഫാൽക്കൺ സ്കോട്ടിന്റേതാണെന്ന് അവർ വിശ്വസിക്കുന്ന ഐസ് മൂടിയ ഫ്രൂട്ട് കേക്ക് കണ്ടെത്തി.
സ്കോട്ടിന്റെ നോർത്തേൺ പാർട്ടി പര്യവേഷണം 1911-ൽ ആയിരുന്നു.
ഫ്രൂട്ട് കേക്കിന്റെ പ്രായം 106 വർഷമാണെന്ന് വിശ്വസിക്കുന്നു.
ഫ്രൂട്ട് കേക്ക് നല്ല രീതിയിലാണെന്ന് ഒരു പ്രോഗ്രാം മാനേജർ പറഞ്ഞു.
അവലംബങ്ങൾ Victoria Land എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
71°15′S 163°00′E ﻿ / ﻿ 71.250°S 163.000°E ﻿ / -71.250; 163.000
ഫലകം:East Antarctica
വിക്ടോറിയ തീയേറ്റർ കൺസർട്ട് ഹാൾ ഇംഗ്ലീഷ് വിലാസം https://ml.wikipedia.org/wiki/Victoria_Theatre_and_Concert_Hall Victoria Theatre and Memorial Hall, circa 1900s.
Victoria Theatre and Victoria Memorial Hall, 1930s The 1915 Singapore Mutiny Memorial Tablet at the entrance of the Victoria Memorial Hall, Singapore Statue of  Stamford Raffles in front of the clock tower
വിക്ടോറിയ തീയേറ്റർ കൺസർട്ട് ഹാൾ ( മലയ് : Teater dan Dewan Konsert Victoria ; Chinese : 维多利亚剧院及音乐会堂) സിംഗപ്പൂരിന്റെ മദ്ധ്യ കേന്ദ്രത്തിൽ ചക്രവർത്തിനിയുടെ കൊട്ടാരത്തിനു ഓരത്തായി സ്ഥിതിചെയ്യുന്ന ഒരു പ്രദർശന കലാകേന്ദ്രമാണ്.
ഇതിൽ രണ്ട് കെട്ടിട സമുച്ചയങ്ങളും ഒരു ക്ലോക്ക് ടവറും ഒരു പൊതു ഇടനാഴിയിലൂടെ ബന്ധിപ്പിച്ചിരിക്കുന്നു 1862 ൽ ഈ കെട്ടിടത്തിന്റെ പുരാതനഭാഗം നിർമ്മിക്കപ്പെട്ടു.
1909 ൽ ഈ കെട്ടിടസമുച്ചയത്തിന്റെ പണിപൂർത്തിയായി.
അതിനു ശേഷം പല കാലങ്ങളിലായി ഈ കെട്ടിട സമുച്ചയത്തിൽ നിരവധി പുനരുദ്ധാരണങ്ങളും നവീകരണപ്രവർത്തനങ്ങളും നടന്നിരുന്നു.
ഏറ്റവും അവസാനമായി 2010 ൽ ഈ കെട്ടിടം നാലു വർഷത്തെ പുനരുദ്ധാരണ പദ്ധതികൾക്കായി അടച്ചുപൂട്ടിയിരുന്നു.
2014 ജൂലൈ 15 ന് നവീകരണപ്രവർത്തനങ്ങൾ പൂർത്തിയായതോടെ ഇത് വീണ്ടും തുറന്നു.
സമുച്ചയത്തിലെ വിവിധ കെട്ടിടങ്ങൾ പൊതു പരിപാടികൾ, രാഷ്ട്രീയ മീറ്റിംഗുകൾ, പ്രദർശനങ്ങൾ, മ്യൂസിക്, സ്റ്റേജ് പ്രകടനങ്ങൾ എന്നിങ്ങനെ വിവിധ ആവശ്യങ്ങൾക്കായും കുറച്ചുകാലം ആശുപത്രി എന്ന നിലയിൽപ്പോലും ഉപയോഗിച്ചിരുന്നു.
സിംഗപ്പൂർ സിംഫണി ഓർക്കെസ്ട്ര (SSO) അവരുടെ പ്രകടനവേദിയായി ഈ ഹാൾ ഉപയോഗപ്പെടുത്തുന്നു.
എസ്പ്ലാനെഡ് കമ്പനി ലിമിറ്റഡ് ആണ് ഈ സമുച്ചയം കൈകാര്യം ചെയ്യുന്നത്.
വിക്ടോറിയ തീയേറ്ററും കൺസൾട്ട് ഹാളും 1992 ഫെബ്രുവരി 14 ന് ഒരു ദേശീയ സ്മാരകമായി ഗസറ്റ് വിജ്ഞാപനം ചെയ്തിരുന്നു.
1862 ൽ വിക്ടോറിയ തീയേറ്ററും കൺസൾട്ട് ഹാളും ഒരു ടൗൺഹാൾ ആയിട്ടാണ് തുടങ്ങിയത്.
1900 കളുടെ തുടക്കത്തിൽ രണ്ടാതൊരു പൊതു ഹാൾ ഇതിനു സമീപത്തായി നിർമ്മിക്കുകയും ഒരു ക്ലോക്ക് ടവറിനാൽ ഇവ തമ്മിൽ ബന്ധിച്ച് ഒരു വലിയ കെട്ടിട സമുച്ചയമാക്കി മാറ്റുകയും ചെയ്തു.
Town Hall, Singapore - ca.
1880 ടൌൺ ഹാളിന്റെ ആവിർഭാവം
പ്രാദേശിക നാടകങ്ങളും ഓപ്പറകളും നടന്നിരുന്ന പഴയ അസംബ്ലി മുറികൾ അറ്റകുറ്റപ്പണികളുടെ അഭാവത്താൽ തകർന്നു വീണപ്പോൾ പകരമായി നിർമ്മിക്കപ്പെട്ടതാണ് ടൌൺ ഹാൾ.
1855 ൽ ശിലാഫലകം സ്ഥാപിക്കുകയും 1862 ൽ പണി പൂർത്തിയാകുകയും ചെയ്തു.
ഈ കെട്ടിടം രൂപകൽപ്പന നടത്തിയത് മുനിസിപ്പൽ എഞ്ചിനീയറായിരുന്ന ജോൺ ബെന്നെറ്റ് ആണ്.
വിക്ടോറിയൻ നവോത്ഥാന കാലഘട്ടത്തിലാണ് ഇത് നിർമ്മിക്കപ്പെട്ടത്.
അതിനാൽ ബ്രിട്ടണിലെ അക്കാലത്തെ ഏറ്റവും ജനപ്രീതിയുള്ള ഒരു വാസ്തുശിൽപ്പ ശൈലി ഇറ്റാലിയൻ ശൈലിയിലുള്ള ജനാലകളും മറ്റുമായി, ഇതിന്റെ നിർമ്മാണത്തിൽ പ്രതിഫലിച്ചിരുന്നു.
ഈ ശൈലിയിൽ നിർമ്മിക്കപ്പെട്ട സിങ്കപ്പൂരിലെ ആദ്യത്തെ കെട്ടിടമായിരുന്നു ഇത്.
പൂർത്തിയായ ടൗൺ ഹാളിന്റെ താഴത്തെ നിലയിൽ ഒരു തീയേറ്ററും, രണ്ടാമത്തെ നിലയിൽ വിവിധ സർക്കാർ ഏജൻസികളുടെ മീറ്റിംഗ് റൂമുകളും ഓഫീസുകളുമായിരുന്നു പ്രവർത്തിച്ചിരുന്നത്.
സൂക്ഷിച്ചിരുന്നു.
1862 മുതൽ 1876 വരെ സിംഗപ്പൂർ ലൈബ്രറിയും ഇവിടെ പ്രവർത്തിച്ചിരുന്നു.
എന്നിരുന്നാലും, ജനസംഖ്യയിലെ വർദ്ധനവിനനുസരിച്ച് വിനോദത്തിന് കൂടുതൽ സ്ഥലം ആവശ്യമായിരുന്നു.
നിലവിലുള്ള ടൌൺഹാളിലെ പരിമിതമായ ഇടം വർദ്ധിച്ചുവരുന്ന വിനോദ പരിപാടികൾ ഭരണപരമായ ഉപയോഗങ്ങൾ എന്നവ നിറവേറ്റുന്നതിന് അപര്യാപ്തമായിരുന്നു.
അങ്ങനെ 1893 ആയപ്പോഴേക്കും ഓഫീസുകൾ കെട്ടിടത്തിൽ നിന്നും മാറ്റി സ്ഥാപിക്കപ്പെട്ടു.
വിക്ടോറിയ മെമോറിയൽ ഹാളിൻറെ നിർമ്മാണം.
1901 ൽ ആ വർഷം കാലം ചെയ്ത വിക്ടോറിയ രാജ്ഞിയുടെ സ്മരണാർത്ഥം ഒരു പൊതുമന്ദിരം നിർമ്മിക്കേണ്ടതിന്റെ ആവശ്യകതയക്കുറിച്ചു ചർച്ച ചെയ്യപ്പെട്ടു.
കെട്ടിട നിർമ്മാണത്തിനായി ഏകദേശം 368,000 ഡോളർ പൊതുഫണ്ടായി ശേഖരിക്കപ്പെട്ടു.
പുതുതായി നിർമ്മിക്കുന്ന ഹാളുമായി കാഴ്ചയിൽ യോജിപ്പു തോന്നിപ്പിക്കുന്നതിനായി നിർമ്മാണച്ചിലവിനേക്കാൾ കൂടുതലായി ശേഖരിച്ച ഫണ്ടിൽനിന്ന് 22,000 ഡോളർ നിലവിലുള്ള ടൌൺഹാളിന്റെ പുരുദ്ധരണത്തിനു വേണ്ടിയും മാറ്റിവച്ചു.
1902 ആഗസ്ത് 10 ന് കിംഗ് എഡ്വേർഡ് ഏഴാമൻ രാജാവിന്റെ കിരീടധാരണ ചടങ്ങിന്റെ ആഘോഷങ്ങൾക്കൊപ്പമാണ് ഇതിന്റ ശിലാസ്ഥാപനം നടത്തിയത്.
1903 നും 1905 നും ഇടയ്ക്ക് പഴയ ടൗൺഹാളിന് അടുത്താണ് ഈ പുതിയ കെട്ടിടം നിർമ്മിക്കപ്പെട്ടു.
മെമ്മോറിയൽ ഹാൾ പദ്ധതിയുടെ ആദ്യ രൂപരേഖ മേജർ അലക്സാണ്ടർ മുറെയും പൊതുമരാമത്ത് വകുപ്പും ചേർന്നാണ് തയ്യാറാക്കിയത്.
ഇതിൽ പുതിയ മെമ്മോറിയൽ ഹാളിന്റെ മുഖപ്പിന് ഏകദേശം സമാനമായ രീതിയിൽ പഴയ ടൗൺ ഹാളിലെ മുൻവശത്തിന്റെ പുനർനിർമ്മാണവും ഉൾപ്പെടുത്തിയിരുന്നു.
ഈ രൂപരേഖയിൽ പിന്നീട് സ്വാൻ ആന്റ് മൿലാറൻ ആർക്കിടക്റ്റിലെ ആർ.എ. ജെ. ബിഡ്‍വെൽ നേരിയ മാറ്റം വരുത്തിയിരുന്നു.
ക്ലോക്ക് ടവർ നിർമ്മാണവും ടൗൺ ഹാൾ പുനരുദ്ധാരണവും
ടൌൺ ഹാളും, വിക്ടോറിയ മെമ്മോറിയൽ ഹാളും ഉൾപ്പെടുന്ന രണ്ട് കെട്ടിടങ്ങൾ തമ്മിൽ ഒറ്റക്കെട്ടിടമാണെന്ന പ്രതീതി ജനിപ്പിക്കുന്നതിനായി അവ തമ്മിൽ ബന്ധിപ്പിക്കുതിനായി 1906 ൽ ഒരു ക്ലോക്ക് ടവർ നിർമ്മിക്കപ്പെട്ടു.
54 മീറ്റർ ഉയരമുള്ള ഗോപുരം രണ്ട് കെട്ടിടങ്ങളേയും തമ്മിൽ ഒരു ഇടനാഴി വഴി ബന്ധിക്കുന്നു.
ഗോപുരത്തിനു മുകളിൽ സ്ട്രൈറ്റ്സ് ട്രേഡിംഗ് കമ്പനി സംഭാവന ചെയ്ത ഭീമാകാരമായ നാഴികമണി സ്ഥാപിച്ചിരിക്കുന്നു.
സമീപത്തുള്ള ആൻഡേർസണ് പാലത്തിനു സമാന്തരമായിട്ടാണ് ഗോപുരം നിർമ്മിച്ചിരിക്കുന്നത്.
ടൗൺഹാളിലെ പുനരുദ്ധാരണ ജോലികൾ 1906 ജൂലായിൽ ആരംഭിക്കുകയും ടൌൺ ഹാളിൽ ഒരേപോലെയിരിക്കുന്നതിനായി പുതിയതായി ഒരു പൂമുഖം സൃഷ്ടിച്ചു.
സ്ട്രൈറ്റ്സ് ട്രേഡിംഗ് കമ്പനി നിർമിച്ചു സംഭാവന ചെയ്യേണ്ട ഗോപുരത്തിന്റെ പ്രധാന ഭാഗമായ സിഗ്നേച്ചർ ക്ലോക്കിന്റെ ഭാഗങ്ങളുടെ സംഭാവനയിൽ കാലതാമസം നേരിട്ടതിനാൽ ക്ലോക്ക് ടവർ നിർമ്മിക്കുന്നതിനു കാലതാമസമുണ്ടായി.
നാലു മീറ്ററുകൾ വിസ്താരമുള്ള ഈ ക്ലോക്കിന് 1 ടൺ ഭാരവും അക്കാലത്തെ 6,000 ഡോളർ വിലയുമാണുണ്ടായിരുന്നത്.
അതിന്റെ ഡയൽമുഖങ്ങൾ നാലു ദിശയിലേക്കും അഭിമുഖമായിരിക്കുന്നു.
നാഴികമണിയെ മൂടുന്ന രീതിയിൽ ഒരു കുംഭഗോപുരവും സ്ഥിതിചെയ്യുന്നു.
വിക്ടോറിയ മെമ്മോറിയൽ ഹാൾ 1905 ഒക്ടോബർ 18-ന് സ്ട്രൈറ്റ്സ് കുടിയേറ്റ കേന്ദ്രത്തിന്റ ഗവർണറായിരുന്ന സർ ജോൺ ആൻഡേഴ്സൺ ഔദ്യോഗികമായി തുറന്നുകൊടുത്തു.
1909 ഫെബ്രുവരി 11 ന് പുനരുദ്ധരക്കപ്പെട്ട ടൗൺ ഹാൾ പ്രവർത്തനസജ്ജമായി.
“പൈറേറ്റ്സ് ഓഫ് പെൻസാൻസ്” എന്ന കോമിക് ഓപ്പറയാണ് പുനർനിർമ്മിച്ച കെട്ടിടത്തിലെ സ്റ്റേജിൽ ആദ്യം നടന്ന പ്രദർശനം.
ടൗൺ ഹാളിന്റെ പേര് വിക്ടോറിയ തീയറ്റർ എന്നാക്കി മാറ്റുകയും ചെയ്തു.
1919 ഫെബ്രുവരി 6 ന്, സിംഗപ്പൂരിന്റെ ശതാബ്ദി വാർഷികത്തിൽ, ടി. വൂൾനർ, സ്റ്റാംഫോർഡ് റാഫിൾസിന്റെ ഒരു പ്രതിമ പെഡാംഗിൽ (സിംഗപ്പൂർ നഗരമദ്ധ്യത്തിലെ തുറന്ന സ്ഥലം) നിന്ന് സ്മാരക ഹാളിന്റെ മുൻവശത്തു പുനഃസ്ഥാപിച്ചു.
പുതിയ അർദ്ധവൃത്താകൃതിയുള്ള സംതംഭനിരയുടേയും കുളത്തിന്റേയും സമീപം ഇതു നിലനിൽക്കുന്നു.
ചരിത്ര സംഭവങ്ങളും ഉപയോഗങ്ങളും
രണ്ടാം ലോകമഹായുദ്ധകാലത്ത് സിംഗപ്പൂർ യുദ്ധ കാലഘട്ടത്തിൽ, കോളനി പൂർണ്ണമായി കീഴടക്കുന്നതിനു മുമ്പു ജപ്പാൻ സേന നടത്തിയ ബോംബാക്രമണത്തിനിരയായവർക്ക് ചികിത്സ നൽകുന്നതിനായി ഇതൊരു ആശുപത്രിയായി ഉപയോഗിച്ചിരുന്നു.
അധിനിവേശ കാലത്ത് ഈ കെട്ടിടങ്ങൾ വലിയ കേടുപാടുകളിൽനിന്നു രക്ഷപ്പെട്ടിരുന്നുവെങ്കിലും സ്തംഭനിര നശിപ്പിക്കപ്പെട്ടിരുന്നു.
റാഫിൾസിന്റെ പ്രതിമ ഇവിടെനിന്നു നീക്കം ചെയ്യപ്പെടുകയും നാഷണൽ മ്യൂസിയത്തിലേക്ക് മാറ്റുകയും ചെയ്തു.
1946 ൽ ഈ പ്രതിമ നിലനിന്നിരുന്ന സ്ഥലത്തേയ്ക്കു തന്നെ മാറ്റി പ്രതിഷ്ടിച്ചു.
ഈ അങ്കണത്തിനുള്ളിൽ പൌരസംബന്ധിയായും ചരിത്രപരവുമായും പ്രാധാന്യമുള്ള നിരവധി സംഭവങ്ങൾ നടന്നിരുന്നു.
1946 മുതൽ 1947 വരെയുള്ള കാലഘട്ടങ്ങളിൽ ജാപ്പനീസ് യുദ്ധക്കുറ്റവാളികളെ വിചാരണ ചെയ്യുന്ന വേദി സ്മാരക ഹാളായിരുന്നു.
1948 മുതൽ തിരഞ്ഞെടുപ്പു കാലങ്ങളിൽ, ഉദ്യോഗസ്ഥരുടെ സംവാദത്തിനും കേന്ദ്ര തെരഞ്ഞെടുപ്പ് പ്രക്രിയകൾക്കും വോട്ടെണ്ണുന്നതിനുമായി ഹാൾ ഉപയോഗിച്ചിരുന്നു.
1954 നവംബർ 21 ന് പീപ്പിൾസ് ആക്ഷൻ പാർട്ടിയുടെ സ്ഥാപനത്തിനു സാക്ഷിയായ വേദി ഇതായിരുന്നു.
സിങ്കപ്പൂർ കോളനിയുടെ സ്വാതന്ത്ര്യത്തിനുള്ള തയ്യാറെടുപ്പിനും ഭരണഘടന നിർമ്മാണത്തിന്റെ അവലോകനത്തിനുമായി 1953 ലും 1955 ലും റെൻഡൽ കമ്മീഷന്റെ രണ്ടു പൊതു യോഗങ്ങൾ നടന്നത് ഈ വേദിയിലായിരുന്നു.
1963 ഫെബ്രുവരി 15 ന് സിങ്കപ്പന്റെ ആദ്യ ടെലിവിഷൻ ബ്രോഡ്കാസ്റ്റിങ് ആയ “ടെലിവിഷൻ സിങ്കപ്പൂര” ഇവിടെനിന്നു പ്രക്ഷേപണം ആരംഭിച്ചു.
ടൗൺ ഹാൾ 1952 നും 1958 നും ഇടയിലുള്ള കാലത്ത് വലിയ രീതിയിലുള്ള പുനരുദ്ധാരണത്തിന് വിധേയമായി.
എയർകണ്ടീഷനിംഗ് ശബ്ദസംവിധാനം എന്നിവ സ്ഥാപിക്കപ്പെട്ടു.
1958 ൽ പുനരുദ്ധരണത്തിനുശേഷം സിംഗപ്പൂരിന്റെ ദേശീയ ഗാനമായ " Majulah Singapura " വിക്ടോറിയ തീയറ്ററിൽ ആദ്യമായി അവതരിപ്പിക്കപ്പെട്ടു.
1979 ൽ സിംഗപ്പൂർ സിംഫണി ഓർക്കെസ്ട്രാക്ക് (SSO) ഇടമൊരുക്കവാനായി സ്മാരക ഹാളും പുനർനിർമ്മിച്ചു.
ആ സമയത്ത് ഇത് വിക്ടോറിയ കൺസർട്ട് ഹാൾ എന്നു പുനർനാമകരണം ചെയ്യപ്പെട്ടിരുന്നു.
1980 കൾ വരെ കൂടുതലായ പണികൾ നടക്കുകയും കൺസൾട്ടിംഗ് ഹാളിൽ ഒരു ഗ്യാലറി ചേർക്കുകയും സീറ്റിംഗ് കപ്പാസിറ്റി ഉയർത്തുകയും രണ്ടാം നിലയിലെ ബാൽക്കണിയിൽ മുൻഭാഗത്തും പിന്നിലും ഗ്ലാസുകൊണ്ടു മറയ്ക്കുകയും ചെയ്തു.
നവീകരണം (2010–2014)
2010 ജൂണിൽ വിക്ടോറിയ തീയേറ്ററും കൺസൾട്ട് ഹാളും പ്രധാന പുനർനിർമ്മാണത്തിനായി അടച്ചു.
180 മില്യൺ ഡോളറിന്റെ പുനർനിർമ്മാണ പദ്ധതികൾക്ക് ഏറ്റെടുത്തു നടത്തിയ കമ്പനികൾ W ആർക്കിടെക്റ്റ്സ്, റൈഡർ ലെവെറ്റ് ബക്ക്നോൾ (RLB) സിംഗപ്പൂർ (പ്രൊജക്റ്റ് മാനേജർ, ക്വാണ്ടിറ്റി സർവ്വേയർ) എന്നിവയോടൊപ്പം ആർക്കിടെക്ചറൽ റിസ്റ്റോറേഷൻ കൺസൾട്ടന്റ്സ് ലിമിറ്റഡ് (ARC) (പരിപാലകർ), അരൂപ് സിംഗപ്പൂർ ലിമിറ്റഡ് (ശബ്ദ ക്രമീകരണം, തീയേറ്റർ പ്ലാനിംഗ്) എന്നിവയായിരുന്നു.
സമകാലീന മാനദണ്ഡങ്ങൾ പാലിക്കുന്ന രീതിയിൽ കെട്ടിടങ്ങൾ പുതുക്കിപ്പണിതു.
കെട്ടിടങ്ങളുടെ മുഖപ്പ് നിലനിറുത്തിക്കൊണ്ട്, 1905 ലെ യഥാർത്ഥ ഘടനയിലെ ചില ഭാഗങ്ങൾ പുനഃസൃഷ്ടിച്ചു.
ആർട്സ് ഹൗസിലേക്ക് നയിക്കുന്ന കൺസേർട്ട് ഹാളിനും തീയേറ്ററിനുമുടിയലുള്ള സെൻട്രൽ പാസ് വേയുടെ പുനരുദ്ധാരണവും ഇതിൽ ഉൾപ്പെടുന്നു.
ബിൽഡിംഗ് സേവനങ്ങൾ ഉൾക്കൊള്ളിക്കുന്നതിനും കഫേ പോലെയുള്ള വാണിജ്യ സൗകര്യങ്ങൾ ലഭ്യമാക്കുന്നതിനും പുതിയ സ്ഥലങ്ങൾ സൃഷ്ടിച്ചു.
കൺസർട്ട് ഹാളിനുള്ളിലെ പ്രധാന സവിശേഷതകൾ നിലനിർത്തിയിരുന്നെങ്കിലും, നവീകരണസമയത്ത് മുഖപ്പ് ഒഴികയുള്ള തീയേറ്റർ പൂർണ്ണമായി പൊളിച്ച് പുനർനിർമ്മിച്ചിരുന്നു.
സൌകര്യങ്ങൾ (1990–2010) The refurbished interior of Victoria Concert Hall, 2014
വിക്ടോറിയ തീയറ്ററിന് നേരത്തേ 904 സീറ്റിന്റെ ശേഷി ഉണ്ടായിരുന്നുവെങ്കിലും അതിന്റെ പുനർനിർമ്മാണത്തിനുശേഷം അത് 614 ആയി ചുരുങ്ങി.
അതുപോലെതന്നെ വിക്ടോറിയാ കൺസർട്ട് ഹാളിന് 883 സീറ്റുകളുടെ ഉയർന്ന ശേഷി ഉണ്ടായിരുന്നത്  673 ആയി ചുരുങ്ങി.
വിക്ടോറിയ ദ്വീപ്
വിക്ടോറിയ ദ്വീപ് (അല്ലെങ്കിൽ കിറ്റ്‍ലിനെക്) കാനേഡിയൻ ആർടിക് ദ്വീപസമൂഹങ്ങളിലുൾപ്പെട്ടതും നുനാവടും , കാനഡയിലെ വടക്കുപടിഞ്ഞാറൻ പ്രവിശ്യകളും തമ്മിലുള്ള അതിർത്തികളുമായി കെട്ടു പിണഞ്ഞുകിടക്കുന്നതുമായ ഒരു വലിയ ദ്വീപാണ്.
കാനഡയിലെ ഏറ്റവും വലിയ രണ്ടാമത്തെയും ലോകത്തിലെ ഏറ്റവും വലിയ എട്ടാമത്തെയും ദ്വീപായ ഇതിന്റെ ആകെ വിസ്തീർണ്ണം 217,291 ചതുരശ്രകിലോമീറ്റർ (83,897 ചതുരശ്ര മൈൽ) ആണ്.
ഇത് ന്യൂഫൗണ്ട്‍ലാൻഡിനേക്കാൾ (111,390 ചതുരശ്ര കിലോമീറ്റർ [43,008 ചതുരശ്രമൈൽ) വലിപ്പത്തിൽ ഇരട്ടിയുള്ളതും, ഗ്രേറ്റ് ബ്രിട്ടൺ ദ്വീപിനെക്കാൾ ഒരൽപ്പം വലിപ്പമുള്ളതും (209,331 ചതുരശ്ര കിലോമീറ്റർ [80,823 ചതുരശ്ര മൈൽ]), എന്നാൽ ഹോൺഷു ദ്വീപിനേക്കാൾ (225,800 ചതുരശ്ര കിലോമീറ്റർ [87,182 ചതുരശ്ര മൈൽ]) ചെറുതുമാണ്.
2016-ലെ സെൻസസ് പ്രകാരം ഈ ദ്വീപിലെ ജനസംഖ്യ 2,162 ആണ്, ഇതിൽ 1766 പേർ നുനാവടിലും 396 പേർ നോർത്ത് വെസ്റ്റേൺ ടെറിട്ടറിയിലും താമസിക്കുന്നു.
വിക്ടോറിയ മെമ്മോറിയൽ, കൊൽക്കത്ത
22°32′42″N 88°20′33″E ﻿ / ﻿ 22.5449°N 88.3425°E ﻿ / 22.5449; 88.3425
ഇന്ത്യൻ സംസ്ഥാനമായ പശ്ചിമ ബംഗാളിലെ കൊൽക്കത്തയിലുള്ള (മുമ്പ് കൽക്കത്ത) ഒരു മാർബിൾ നിർമ്മിത സ്മാരകമന്ദിരമാണ് വിക്ടോറിയ മെമ്മോറിയൽ .
1906-1921 കാലഘട്ടത്തിലാണ് ഇതിന്റെ നിർമ്മാണം നടന്നത്.
വിക്ടോറിയ രാ‍ജ്ഞിയുടെ (1819-1901) സ്മരണാർത്ഥം നിർമ്മിച്ചിരിക്കുന്ന ഈ സ്മാരകം, ഇപ്പോൾ കേന്ദ്രസാംസ്കാരികവകുപ്പിന്റെ കീഴിലുള്ള ഒരു മ്യൂസിയവും ടൂറിസ്റ്റ് കേന്ദ്രവുമാണ്.
ജവഹർലാൽ നെഹ്റു റോഡിനടുത്തായി, ഹൂഗ്ലീ നദിക്കരയിലുള്ള ഒരു മൈതാനത്തിലാണ് ഈ സ്മാരകം സ്ഥിതി ചെയ്യുന്നത്.
വിക്ടോറിയ രാജ്ഞി ചരിത്രം ജോർജ്ജ് കഴ്സൺ, ഇന്ത്യയുടെ വൈസ്രോയി
1901-ൽ വിക്ടോറിയ രാജ്ഞിയുടെ ചരമത്തെത്തുടർന്ന്, അന്നത്തെ വൈസ്രോയിയായിരുന്ന കഴ്സൺ പ്രഭുവിന്റെ നിർദ്ദേശപ്രകാരമാണ്, ബ്രീട്ടിഷിന്ത്യയുടെ ഭരണതലസ്ഥാനമായിരുന്ന കൽക്കത്തയിൽ വിക്ടോറിയ രാജ്ഞിയുടെ ഓർമ്മമന്ദിരത്തിന്റെ നിർമ്മാണമാരംഭിച്ചത്.
മ്യൂസിയവും പൂന്തോട്ടവും ഉൾക്കൊള്ളുന്ന ബൃഹത്ത് മന്ദിരത്തിനാണ് അദ്ദേഹം പദ്ധതിയിട്ടത്.
1906 ജനുവരി 4-നു് വേൽസ് രാജകുമാരനും പീന്നിട് രാജാവുമായ ജോർജ്ജ് അഞ്ചാമനാണ് ഈ സ്മാരകത്തിനു തറക്കല്ലിട്ടത്.
പീന്നിട് ഇത്, 1921-ൽ പൊതുജനങ്ങൾക്കായി ഔദ്യോഗികമായി വിട്ടുകൊടുന്നു.
1912-ൽ, വിക്ടോറിയ മെമ്മോറിയലിന്റെ നിർമ്മാണം പൂർത്തിയാവുന്നതിനു മുമ്പ് തന്നെ ജോർജ്ജ് അഞ്ചാമൻ ചക്രവർത്തി ഇന്ത്യയുടെ തലസ്ഥാനം കൽക്കത്തയിൽ നിന്നും ഡെൽഹിയിലേയ്ക്ക് മാറ്റിയിരുന്നു.
അങ്ങനെ, വിക്ടോറിയ മെമ്മോറിയലിന് തലസ്ഥാനനഗരിയിലെ ശ്രദ്ധേയ സ്മാരകം എന്ന സ്ഥാനം നഷ്ടമായി.
നിർമ്മാണ മൂലധനം പ്രകാശാലങ്കാരത്തോടെയുള്ള വിക്ടോറിയ മെമ്മോറിയൽ
വിക്ടോറിയ മെമ്മോറിയലിനായി, ഇന്ത്യയിലെ വിവിധ പ്രവിശ്യകൾ, ബ്രീട്ടിഷ് രാജിലെ മറ്റു വ്യക്തികൾ, ലണ്ടനിലുള്ള ബ്രിട്ടീഷ് സർക്കാർ എന്നിവരിൽ നിന്നൊക്കൊ, ധനസഹായം സ്വീകരിച്ചിട്ടുണ്ട്.
അവലംബം പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ് "360 degree spherical panoramas of Victoria Memorial."
Archived 2016-10-20 at the Wayback Machine .
India Tourism.
വിക്ടോറിയ ലിയോങ്
വിക്ടോറിയ ലിയോങ് (Victoria Leong)ഒരു വികസന കോഗ്നിറ്റീവ് ന്യൂറോ സയന്റിസ്റ്റാണ്.
അമ്മ-ശിശു ഇടപെടലുകളുടെ വ്യക്തിഗത ന്യൂറൽ ഡൈനാമിക്സിൽ താൽപ്പര്യമുള്ള വികസന കോഗ്നിറ്റീവ് ന്യൂറോ സയന്റിസ്റ്റ് ആണവർ.
അവർ നടത്തിയ അമ്മമാരും ശിശുക്കളും തമ്മിലുള്ള ന്യൂറൽ സിൻക്രൊണിയെക്കുറിച്ചുള്ള ഗവേഷണം വ്യാപകമായി റിപ്പോർട്ട് ചെയ്യപ്പെട്ടിട്ടുണ്ട്.
"ന്യൂറോസയൻസ്, സൈക്കോളജി, ഭാഷാശാസ്ത്രം, കമ്പ്യൂട്ടേഷണൽ മോഡലിംഗ് എന്നിവ സമന്വയിപ്പിക്കുന്ന മികച്ച ക്രോസ്-ഡിസിപ്ലിനറി പ്രവർത്തനത്തിനുള്ള അംഗീകാരമായി" ലിയോങ്ങിന്റെ പിഎച്ച്ഡി തീസിസ് 2014-ൽ കോഗ്നിറ്റീവ് സയൻസ് സൊസൈറ്റിയുടെ റോബർട്ട് ജെ. ഗ്ലൂഷ്കോ സമ്മാനം നേടി.
നാൻയാങ് ടെക്‌നോളജിക്കൽ യൂണിവേഴ്‌സിറ്റിയിലും കേംബ്രിഡ്ജ് യൂണിവേഴ്‌സിറ്റിയിലും ഡ്യൂവൽ അപ്പോയിന്റ്‌മെന്റ് ഉള്ള അവൾക്ക് കേംബ്രിഡ്ജിലെ സൈക്കോളജി ഡിപ്പാർട്ട്‌മെന്റിലെ ബേബി-എൽഐഎൻസി ലാബിന്റെ മേധാവിയുമാണ്.
സോഷ്യൽ സയൻസ് റിസർച്ച് കൗൺസിലിന്റെ 2020 സോഷ്യൽ സയൻസ് ആൻഡ് ഹ്യുമാനിറ്റീസ് റിസർച്ച് ഫെല്ലോഷിപ്പ് ലഭിച്ചിട്ടുണ്ട്.
അവർ 2022ൽ ഡ്യുവൽ-ഇഇജി (ഹൈപ്പർസ്‌കാനിംഗ്) ഉപയോഗിച്ച് അമ്മയുടെയും ശിശുവിന്റെയും തലച്ചോറുകൾ തമ്മിലുള്ള ഓസിലേറ്ററി കപ്ലിംഗ് അല്ലെങ്കിൽ സിൻക്രൊണൈസേഷൻ എന്ന പ്രതിഭാസത്തെക്കുറിച്ച് പഠിക്കുന്നു.